**Brasil – Y Daith i Rio yn y Newyddion**

**Cynlluniau gwers/Nodiadau athrawon Cyfnod Allweddol 3**

**Trosolwg o’r adnodd**

Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.

Mae geiriau allweddol, gyda’u diffiniadau, wedi’u lliwddangos o fewn yr adnodd.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.

**Prif Thema**

Dyma’r prif gysylltiadau â’r Cwricwlwm Cenedlaethol:-

**Ystod:**

* ‘Byw yng Nghymru’: eu hardal leol\* a gwaith ymchwili o leiaf un agwedd a daearyddiaeth Cymru’
* ‘Disgrifiwch achosion a chanlyniadau sut mae lleoedd ac amgylcheddau yn newid *e.e. fesul tymor, o’r gorffennol i’r presennol, yr angen am gynaliadwyedd.’*

**Sgiliau:**

* *‘eglurwch achos ac effaith y prosesau ffisegol a dynol a sut mae’r prosesau hynny’n rhyngberthyn, e.e. achosion a chanlyniadau gweithgaredd tectonig, effaith mudo yn Ewrop’*
* ‘egluro sut a pham mae lleoedd ac amgylcheddau yn newid, canfod tueddiadau a goblygiadau’r dyfodol, *e.e. cynnydd mewn poblogrwydd, newid hinsawdd, globaleiddio’.*

**Cynnal:**

* O leiaf un ymchwiliad grŵp ac un ymchwiliad annibynnol i mewn i gwestiwn neu fater penodol
* Ymchwiliadau i ‘ddaearyddiaeth yn y newyddion, digwyddiadau cyfredol a materion lleol a byd-eang’.
* **‘Gofyn ac ateb y cwestiwn’ –** beth yw’r materion daearyddol i bobl sy’n byw yn y lleoliad hwn? Sut a pham y mae safbwyntiau pobl ar wahanol faterion yn wahanol i’r hyn yr ydw i’n ei gredu?’

Bydd y gweithgareddau’n rhoi cyfleoedd i ddysgwyr:

* Ddefnyddio TGCh i ymgyfarwyddo â digwyddiadau a gwybodaeth ddaearyddol gyfredol a pherthnasol
* Datblygu gwybodaeth a barn wybodus ar amryw o faterion a phroblemau daearyddol cyfredol a’r atebion sy’n cael eu hawgrymu i’w datrys
* Datblygu sgiliau ymchwilio yn ymwneud â materion cyfredol
* Gweithio’n annibynnol ac ar y cyd

**Awgrymiadau: Gweithgareddau Dysgu**

|  |  |
| --- | --- |
| **Nod:** cyflwyno’r broses ddatblygu ym Mrasil. | |
| **Amcanion:** Bwriad y gweithgareddau yw rhoi’r cyfle i ddisgyblion ymchwilio i sut y mae Brasil yn newid o wlad lai economaidd ddatblygedig i wlad ddiwydiannol newydd. Mae’n cyflwyno’r cysyniadau o ddyfodiad y cenhedloedd BRIC ac yn cyflwyno pencampwriaeth cwpan y byd pêl-droed a’r Gemau Olympaidd. | |
| **Adnoddau angenrheidiol:**   * **Adnodd ar-lein** * **Mynediad i system wybodaeth ddaearyddol megis *Google Earth/Maps* sy’n defnyddio *StreetView*.** | |
| **Adnodd** | **Awgrym amser:** |
| **Y Daith i Rio**  Defnyddir y gweithgaredd hwn fel sbardun i’r dosbarth *cyn* i’r disgyblion ddarllen yr adnodd. Yna, mae’r disgyblion yn dewis nifer o luniau yn defnyddio system wybodaeth ddaearyddol i lunio’r cysyniadau a godwyd. Fe’u hanogir i edrych ar y fforest law, ardaloedd o sychdwr, chwareli enfawr, datgoedwigo ar gyfer siarcol, adeiladu llongau, ffatrïoedd ceir ac yn y blaen.  Yna, gallan nhw osod y lluniau hyn ar gyfres o sleidiau mewn cyflwyniad PowerPoint fel eu bod nhw’n gallu sôn am bob un wrth eu hathro pan fydd e/hi’n dod o amgylch y dosbarth i weld yr hyn maen nhw wedi’i ddarganfod. | Dyluniwyd y gweithgaredd hwn i gymryd un wers awr o hyd gyda’r posibilrwydd o dasg gwaith cartref i gwblhau’r ymarfer. Fel arall, gellir gorffen yr ymarfer yn y dosbarth. |
| **Byw yn Rio**  Gan barhau o’r gweithgaredd blaenorol; bydd myfyrwyr yn ymweld â Rio de Janeiro ar y we er mwyn edrych ar rai o’r problemau sy’n wynebu dinasoedd mewn gwledydd llai economaidd ddatblygedig yn gyffredinol, ond Rio yn benodol. Byddan nhw’n edrych ar *favelas,* gorlenwi, tagfeydd traffig a’r ffordd y mae’r bryniau a’r môr yn cwrdd yn Rio.  Dylen nhw edrych ar Barra fel dinas ymylol. Dylen nhw adeiladu ar y gwaith wnaethon nhw yn ‘Y Daith i Rio 1’. Caiff hwn ei ragweld fel gweithgaredd grŵp sy’n annog sgiliau llefaredd a thrafod. | Rhagwelir y gweithgaredd hwn fel tasg ymchwil rhyw 10-15 munud o hyd wedi’i ddilyn gyda gwaith grŵp/trafodaeth i ffurfio consensws.  Yn defnyddio tystiolaeth o system wybodaeth ddaearyddol,, rhaid i’r grwpiau ddisgrifio’r hyn maen nhw wedi’i ddarganfod i’w cyfoedion neu eu hathro/hathrawes. |
| **Curitiba**  Dylai disgyblion ddarllen a gwylio/gwrando ar y fideo yn yr adnodd. Gallai’r dosbarth cyfan wylio’r fideo. Yna, rhaid adeiladu ar y gwaith maen nhw wedi’i wneud yn barod er mwyn defnyddio system wybodaeth ddaearyddol i ddangos y gwahaniaethau rhwng Rio a Curitiba.  Dylai trafodaeth y dosbarth cyfan ganolbwyntio ar bwysigrwydd cynllunio dinesig a sut y gwelodd Jamie Lerner hi a chynllunio ar gyfer y twf cyflym yn Curitiba. Ar y cyfan, chynlluniwyd ddim ar gyfer datblygiad/trefoli yn Rio. | Dyluniwyd y gweithgaredd hwn i gymryd gwers awr o hyd i’w gwblhau gyda phosibilrwydd o gwblhau’r dasg fel gwaith cartref. Fel arall, gellir cwblhau’r dasg yn y dosbarth. |
| **Nodiadau:** | |